ועדת הכלכלה, כנסת 15, פרוטוקול מספר 498, 2002-07-23 12:00

חברי הוועדה: יגאל ביבי יצחק גאגולה יצחק וקנין איתן כבל אליעזר כהן מוסי רז

מוזמנים: חנה פלג מקדמת בריאות, משרד הבריאות אילנה מישר, עו"ד משרד הבריאות ד"ר נורית גוטמן החוק לתקשורת אונ' ת"א איריס פריד-מייזל האגודה למלחמה בסרטן אבשלום הרצוולף נציג משרד פרסום אדלר חומסקי ורשבסקי דן פרידמן,עו"ד "דובק" אבי כהן,עו"ד JTI TRADING איריס אפשטיין פיליפ מוריס עמוס האוזנר,עו"ד יועמ"ש, פורום ישראלי למניעת עישון שוש גן נוי מנהלת מדור חינוך וקידום בריאות-שירותי בריאות כללית שמואל דב רבינוביץ' מנכ"ל עמותת המאבק בטבק וורן זאואר מתנדב בעמותת המאבק בטבק

מנהלת הוועדה: 1.

מנהלת הוועדה: צו הגבלת הפרסומת למוצרי טבק לעישון (שינוי נוסחי אזהרה), התשס"ב2002-

אברהם פורז: אנחנו דנים בצו הגבלת הפרסומת למוצרי טבק לעישון (שינוי נוסחי אזהרה).

אברהם פורז: הגברת מישר, תקראי לנו את הצו.

אילנה מישר: "בתוקף סמכותי לפי סעיף 9(ג) לחוק הגבלת הפרסומת למוצרי טבק לעישון, התשמ"ג 1983- (להלן – החוק), ובאישור ועדת הכלכלה של הכנסת, אני מצווה לאמור: שינוי נוסח אזהרה 1.

אילנה מישר: במקום נוסח האזהרה הקבוע בסעיף 9(א) לחוק יבוא: (1) לעניין סעיף 4(ב) לחוק: "סיגריות גורמות למחלות ומוות בטרם עת."; (2) לעניין סעיף 7 לחוק: אחד הנוסחים ברשימה שבתוספת (להלן – הרשימה), שיוחלף ב1- בכל חודש בנוסח הבא אחריו ברשימה.

אילנה מישר: "

אברהם פורז: אני רואה פה רשימה של אזהרות כאשר אחת יותר מפחידה מהשנייה.

אברהם פורז: איך זה מתחלף?

אילנה מישר: אנחנו מדברים כאן רק על האזהרות בשלטים עם נוסח אחד קבוע.

אברהם פורז: מותר לפרסם מעל קיוסק שלט של שם חברת הסיגריות?

אילנה מישר: כן.

אברהם פורז: אם נניח מפרסמים "מלבורו", אז צריך לכתוב את אחת האזהרות?

אילנה מישר: לא כל אחת מהאזהרות, אלא אזהרה אחת ספציפית בפיסקה (1) לסעיף 1 "סיגריות גורמות למחלות ומוות בטרם עת".

אברהם פורז: האם יש אפשרות לתבוע מבעל הקיוסק להחליף את השלט?

אילנה מישר: הוא יצטרך להוריד שלט שלא מופיעה בו האזהרה המתאימה.

אברהם פורז: אני מבין שהשלטים היום הם בלי אזהרה.

אברהם פורז: פעם אחת יחליפו את כל השלטים בלי האזהרה בשלטים עם אזהרה.

אברהם פורז: האם בא בחשבון שכל פעם יגידו לו "תחליף את השלט"?

אילנה מישר: לא.

אילנה מישר: חייבים היום את האזהרה הישנה על פי החוק מ1983-.

אילנה מישר: כשהצו יעבור, האזהרה החדשה תהיה דבר קבוע.

אברהם פורז: בעל הקיוסק לא חייב לשנות את השלט?

אברהם פורז: לא.

אבי כהן: מקובל עלינו מה שאמרה הגברת מישר, יש לנו רק בעיה עם מועד ההחלפה של השלטים הקיימים.

אבי כהן: הנוסח הנוכחי של הצו מדבר על 8 חודשים.

אבי כהן: זו גזירה שהציבור איננו יכול לעמוד בה.

אברהם פורז: מה איכפת לכם שזה יהיה קצת יותר זמן?

אבי כהן: תקופת הזמן מאוד לחוצה, היא לא מאפשרת להתארגן.

אבי כהן: אנחנו מדברים על אלפי שלטים.

אבי כהן: חוק רובינשטיין, שנכנס לתוקף באפריל שנה שעברה, דיבר על נוסח שגורם למחלות חמורות.

אבי כהן: בחוק רובינשטיין נתנו שנתיים ושלושה חודשים ממועד התחילה.

אבי כהן: בעיננו זה מאוד סביר.

אברהם פורז: אנחנו לא צריכים לגרום לזה שכולם התנפלו על השלטים ומחירי השלטים יעלו.

אברהם פורז: מה איכפת לכם שתוך שנתיים יחליפו את השלטים?

אילנה מישר: הצו הזה, אם יתקבל כפי שהוא, ייכנס לתוקף במאי 2003.

אילנה מישר: לחכות עד יולי 2003 אין לנו בעיה.

אילנה מישר: בלאו הכי אמורים לשנות את האזהרות.

אברהם פורז: איכפת לכם שזה יהיה עד 31 בדצמבר 2003?

אבי כהן: תיקון מס' 3 או 4 נכנס לתוקף באפריל שנה שעברה עם אזהרה שהעישון גורם למחלות חמורות.

אבי כהן: יש שלטים שהוחלפו מאז.

אברהם פורז: האם אפשר לעשות הוראת מעבר כך ששלטים שעשו לפי החוק ההוא.

אברהם פורז: .

אילנה מישר: אפשר לתת תקופה נוספת לאלה שהחליפו את השלטים באזהרה החדשה.

אברהם פורז: אנחנו קובעים שמי שטרם החליף את השלט, יהיה צריך להחליף אותו תוך שנה וחצי מהיום, שזה עד 31 בדצמבר 2003.

אברהם פורז: אלה שכבר החליפו, יש להם ארכה של עוד שנתיים מהיום שהחליפו.

אתי בנדלר: איך תדע מתי הוא החליף?

אברהם פורז: נקבע שנתיים וחצי מהיום.

אתי בנדלר: זה יהיה ב31 בדצמבר 2004.

אילנה מישר: שינוי גודל מזערי לאותיות 2.

אילנה מישר: "במקום גודל אותיות האזהרה הקבוע בחוק, לעניין סעיפים (4)(ב) ו- 7 לחוק, המילה "אזהרה" תודפס בגפן "חיים שמן" ושאר המילים יודפסו בגפן "חיים צר", כששטח האזהרה כולה 5 אחוזים לפחות משטח הפרסומת והאותיות תופסות שטח זה למעט מסגרת דקה לבנה סביבן; באזהרות שנוסחן כולל "משרד הבריאות" יופיעו מילים אלה באותיות קטנות משאר אותיות האזהרה.

אילנה מישר: "

דן פרידמן: "דובק" איננה מתערבת בתוכן של נוסחי האזהרה, היא משאירה את זה לשיקול דעת משרד הבריאות והמחוקק.

דן פרידמן: עם זאת, צריך לשים לב שגם לפי החוק הישן וגם לפי תיקון מס' 2, האזהרה יוחסה למשרד הבריאות.

אברהם פורז: אתה רוצה שנכתוב מי אומר את זה?

דן פרידמן: אנחנו מוכנים לרשום כל דבר שהמחוקק יגיד, אבל להגיד את זה מפי הכותב זה נראה צורב.

אברהם פורז: איכפת לכם לכתוב על זה משרד הבריאות?

אילנה מישר: כן.

נורית גוטמן: ערכנו מחקר שבודק את הנושא על-מנת לראות מה מתאים למדינת ישראל מבחינת הייחוס.

נורית גוטמן: אנחנו בהחלט מודעים לכל מה שקורה בעולם.

נורית גוטמן: כששאלנו את הציבור הרחב למי הם חושבים הייחוס צריך להיות, שלושים ומשהו אחוז אמרו שהייחוס צריך להיות למשרד הבריאות.

נורית גוטמן: לעומת זאת, כששאלנו אצל מעשנים, הם אמרו לנו שחשוב להם שהאזהרות יהיו מיוחסות למחקרים רפואיים.

נורית גוטמן: מכיוון שמצאנו שיש חשיבות גם למחקרים רפואיים וגם למשרד הבריאות, ההמלצות שלנו היו בהתאם.

איריס פריד-מייזל: צריך להדגיש שבמחקר הזה נבדקו האזהרות הספציפיות.

עמוס האוזנר: לא במקרה ההתנגדות הזאת באה מפיו של עו"ד.

עמוס האוזנר: ההתנגדות הזאת היא לא התנגדות טכנית, היא התנגדות מאוד מהותית.

עמוס האוזנר: אם כתוב שעישון גורם למחלות זה כאילו שהיצרן מודה בזה.

אברהם פורז: אבל החוק הזה לא מחייב את היצרן להודות.

עמוס האוזנר: הוא מפרש את זה כך, לא אני.

דן פרידמן: אם החוק יחייב אותי לכתוב דבר מה על הקופסא או ללכת עם שלט ברחוב, אני אעשה את זה.

דן פרידמן: זה עוד לא אומר שאני מאשר את מה שכתוב.

דן פרידמן: אני רק ממלא אחר החוק.

עמוס האוזנר: אתה חולק על מה שכתוב?

אברהם פורז: אני לא חושב שזה הגון לבוא ליצרן ולהגיד לו "תודה באשמה".

אברהם פורז: אני מציע לכתוב את האזהרה כאשר בנוסף באותיות קטנות לכתוב את המילים משרד הבריאות.

נורית גוטמן: בשנות ה90- חברות הטבק נשבעו שהן לא מאמינות בנזקים.

נורית גוטמן: כיום אנחנו יודעים שזה לא נכון.

אברהם פורז: את מתווכחת לגבי משהו ערכי.

אברהם פורז: צריכים להיות הוגנים כלפי כולם.

אברהם פורז: אדם במשפט פלילי לא חייב להודות באשמה.

אברהם פורז: את מחייבת את חברות הסיגריות להודות באשמה.

אברהם פורז: הוא אומר שזה לא מטעמו, זה מטעמכם.

אילנה מישר: הדירקטיבה האירופית לא אומרת שחייבים לכתוב את זה.

אברהם פורז: אני חושב שההגינות מחייבת לומר מי כפה עליהם את זה.

שמואל דב רבינוביץ: אני לא מבין למה לא לכתוב שזה גורם לתמותה.

אילנה מישר: אנחנו נוסיף לאזהרה ייחוס למשרד הבריאות או מחקרים רפואיים.

אברהם פורז: יש שתי אפשרויות.

אברהם פורז: אפשרות אחת היא לכתוב שמחקרים רפואיים קובעים שהסיגריות גורמות להתמכרות ומחקרים רפואיים קובעים שעישון גורם לאימפוטנציה, כאשר למטה מופיע משרד הבריאות, ואפשרות שנייה לכתוב שמשרד הבריאות קובע כי עישון גורם לאימפוטנציה.

נורית גוטמן: על בקבוק אקונומיקה כתובה אזהרה שזה מסוכן.

נורית גוטמן: אין על זה ויכוח, כי אין את עורכי הדין של "דובק" שיושבים שם.

נורית גוטמן: על כל מוצר שהוא מסוכן לציבור ויש גם הוכחות מדעיות מופיעה אזהרה.

נורית גוטמן: רק במוצרי טבק יש את העניין של הייחוס כי באו חברות הסיגריות והוסיפו.

אילנה מישר: משרד הבריאות מחייב אותו לכתוב.

אברהם פורז: אני לא חושב שאפשר להביא את חברות הסיגריות להודות באשמה.

נורית גוטמן: זאת עובדה מדעית.

אברהם פורז: גם עובדה מדעית מישהו צריך לומר.

אברהם פורז: חברות הסיגריות לא מסכימות עם העובדה שזה מסוכן.

שוש גן-נוי: הן כן מסכימות.

אילנה מישר: הן לא יגידו שזה מסוכן.

אילנה מישר: מוטלת עליהן חובה לכתוב זה.

אברהם פורז: את מוכנה שהן יכתוב באותיות קטנות "אזהרה זו היא לפי החוק"?

אילנה מישר: לא.

איריס פריד-מייזל: אין שום בעיה שהן יוסיפו שזאת אזהרה על פי החוק, כל עוד זה לא כחלק משטח האזהרה.

אברהם פורז: אנחנו נקבע שתי חלופות, כאשר באחת יהיה כתוב "משרד הבריאות קובע" או באותיות קטנות אחרי האזהרה "מטעם משרד הבריאות", או חלופה שנייה שיהיה כתוב אחרי האזהרה באותיות קטנות "הפירסום מתחייב לפי החוק", מחוץ לשטח האזהרה.

אבי כהן: מה לגבי המועד הקובע?

אברהם פורז: את מסכימה שהמועד הקבוע זה המועד שזה יוצא מבית הדפוס, לא המועד שזה נמכר?

אילנה מישר: מקובל.

אבי כהן: גם הערכות של 30 יום היא הערכות בלתי סבירה.

אברהם פורז: האם יש בעיה כשכל פעם שמופקת מהדורה חדשה זה יודפס?

דוד אדמון: אין בעיה כשמפיקים מודעה שבמודעה הספציפית תהיה אזהרה ובמודעה הבאה תהיה אזהרה אחרת.

אברהם פורז: גרפיקה מחודשת זה עלויות, לא?

אילנה מישר: שטח של 5% מהמודעה ממילא מוקצה לאזהרה.

אילנה מישר: אין שום בעיה להחליף את זה פעם ב30- יום.

אברהם פורז: את כנראה לא בקיאה בענף הפירסום.

אברהם פורז: צריכים לעצב את המודעה מחדש.

אילנה מישר: אנחנו לא נכנסים לעיצוב של המודעה.

דוד אדמון: מודעה לא קיימת יותר מ3- חודשים.

דוד אדמון: החוק כמו שהוא לא יעמוד במבחן הביצוע.

דוד אדמון: כדי שהחוק יעמוד במבחן הביצוע, צריך לתת אזהרות שונות בכל מיני מודעות, כאשר המודעה הספציפית שיוצאת מבית משרד הפירסום החוצה אל המדיה תרוץ עם האזהרה הספציפית הזאת.

אבי כהן: אני מציע לקבוע שני מועדים, כאשר המוקדם מבין השניים יקבע: כל 90 יום, או סוג חדש של מודעה.

איריס פריד-מייזל: אפשר להוציא את אותה מודעה עם 4 גירסאות.

אברהם פורז: אנחנו קובעים שמודעה לא תחזיק מעמד יותר מ60- יום.

איריס אפשטיין: לא ניתן לצפות מאיתנו כשעולים עם קמפיין פירסומי להפיק באמצע את כל הניירת שמופיעה פה.

אברהם פורז: גברתי, אנחנו צריכים ודאות בחקיקה.

אברהם פורז: אין אפשרות לבדוק מתי קמפיין עלה.

איריס אפשטיין: אז מקסימום 90 יום.

אברהם פורז: תעשו קמפיינים שלא עולים על 60 יום.

אבי כהן: אוקיי, שזה יהיה ב60- יום, אבל שהמועד הקובע לעניין זה יהיה מועד ההדפסה של המודעה או..

אברהם פורז: זה ברור.

אברהם פורז: 3.

אברהם פורז: האזהרה לעניין סעיפים 4(ב) ו7- לחוק תודפס בשורה אחת, באותיות שחורות על רקע לבן התחום במסגרת שחורה כשעובי המסגרת כעובי האותיות באזהרה בגופן "חיים שמן".

אברהם פורז: בעולם מקובלת מסגרת שחורה?

אברהם פורז: אולי תתנו יותר מ45- יום.

אילנה מישר: עודד אלישר אמר בזמנו בשם הייבואנים שאין בעיה עם 45 ימים.

אברהם פורז: תנו להם 3 חודשים.

אילנה מישר: 5.

אילנה מישר: יבואן או יצרן של מוצרי טבק לעישון יקבע לכל מותג מוצר טבק שהוא מפרסם אזהרה שונה מתוך הרשימה, ויודיע עליה למנהל הכללי של משרד הבריאות או למי שהוא הסמיכו לעניין זה; נוסח האזהרה הראשון של אותו מותג לעניין סעיף 1(2), והוא יוחלף בתדירות הקבועה שם.

אברהם פורז: האזהרה הנוכחית לא טובה לכם?

אילנה מישר: האזהרה הנוכחית אינה טובה.

אילנה מישר: זאת הסיבה שאנחנו מחליטים לשנות אותה.

אברהם פורז: לא איכפת לי שתקבעו את האזהרה הראשונה.

אברהם פורז: אנחנו מאשרים את הצו.

אברהם פורז: הצעת חוק הגבלת הפרסומת למוצרי טבק לעישון

אברהם פורז: קיימנו בפעם הקודמת דיון בהצעת החוק של חבר הכנסת מוסי רז.

אברהם פורז: אני אציע למליאה להסיר את הצעת החוק מסדר היום.

אברהם פורז: לא יבשה הדיו על חקיקה קיימת וכבר אומרים שיהיה איסור טוטאלי על שוק הפירסום.

אברהם פורז: אם החוק של חבר הכנסת רז עובר, אני לא אתעסק באזהרות ובחלקי אזהרות.

מוסי רז: אותי לא מעניינת חקיקה ישנה.

מוסי רז: אני לא מבין מה היא קשורה לנושא הזה.

אברהם פורז: תשאל את רובינשטיין, אולי הוא מבין.

מוסי רז: דיברתי עם אמנון רובינשטיין.

מוסי רז: הוא תומך בהצעת החוק הזאת.

מוסי רז: ראיתי היום שהאו"ם מציע אמנה בינלאומית לאסור את הפירסום על סיגריות בכלל, כולל איסור מכירה של סיגריות בדיוטי-פרי.

מוסי רז: אני רוצה להפנות את תשומת לב חברי הוועדה, שמאז קום המדינה נהרגו 20 אלף ישראלים בתאונות דרכים, 20 אלף איש במלחמות ישראל ורבע מיליון עלו לשמיים בעשן הסיגריות.

מוסי רז: אני מבקש התייעצות סיעתית של 5 דקות.

אברהם פורז: נסתיימה ההתייעצות הסיעתית.

אברהם פורז: אני מעלה להצבעה את הצעת החוק של חבר הכנסת מוסי רז, שמספרה פ2760/, שעניינה איסור טוטאלי על פירסום למוצרי טבק בעיתונות.

אתי בנדלר: אני רוצה להזכיר לכם את התיקונים שהוועדה החליטה עליהם בישיבה הקודמת.

אתי בנדלר: בסעיף 1 להצעת החוק פיסקה 7 תמחק, ובמקום זה בפיסקה 6 יהיה כתוב "עיתונים וכתבי עת, למעט כתבי עת המודפסים או מובאים מחוץ לישראל".

אתי בנדלר: ייוסף סעיף נוסף שעניינו תחילה.

אתי בנדלר: ייאמר בו שתחילתו של חוק זה יהיה ביום, כאשר בכוכבית כתוב שהמועד ייקבע בעת הכנת הצו לקריאה השנייה והשלישית.

אברהם פורז: מוסי, מה אתה מציע לצרכי קריאה ראשונה?

מוסי רז: אני מציע לקריאה ראשונה את התאריך 1 בינואר 2004.

אברהם פורז: מי בעד להעביר את הצעת החוק לקריאה ראשונה?

אברהם פורז: בעד – 3

אברהם פורז: לא אושר

אברהם פורז: אנחנו ממליצים בפני המליאה להסיר את הצעת החוק מסדר היום.